CELEX: 32021D0752
Language: hu
Date: 2021-04-30 00:00:00
Title: Az Europai központi Bank (EU) 2021/752 hatarozata (2021. április 30.) a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2021/21)

2021.5.7.   
               
               
                  HU
               
               
                  Az Európai Unió Hivatalos Lapja
               
               
                  L 161/1
               
            
         AZ EUROPAI KÖZPONTI BANK (EU) 2021/752 HATAROZATA
         (2021. április 30.)
         a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2021/21)
         AZ EURÓPAI KÖZPONTI BANK KORMÁNYZÓTANÁCSA,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 3.1. cikke első francia bekezdésére, 12.1. cikkére, 18.1. cikke második francia bekezdésére és 34.1. cikke második francia bekezdésére,
         tekintettel az eurorendszer monetáris politikához kötődő keretének végrehajtásáról szóló, 2014. december 19-i (EU) 2015/510 európai központi banki iránymutatásra (Az általános dokumentációra vonatkozó iránymutatás) (EKB/2014/60) (1),
         mivel:
         
                     (1)
                  
                  
                     Az (EU) 2015/510 iránymutatás (EKB/2014/60) 1. cikkének (4) bekezdése értelmében a Kormányzótanács bármikor megváltoztathatja az eurorendszer monetáris politikai műveletei végrehajtásának eszközeit, instrumentumait, követelményeit, feltételeit és eljárásait.
                  
               
                     (2)
                  
                  
                     2019. július 22-én a Kormányzótanács az árstabilitással kapcsolatos feladata ellátása során, valamint a kedvező banki hitelezési feltételek megőrzése és az alkalmazkodó monetáris politikai irányvonal azon tagállamokban való támogatása érdekében, amelyek pénzneme az euro, elfogadta az (EU) 2019/1311 európai központi banki határozatot (EKB/2019/21) (2). Ez a határozat a 2019 szeptembere és 2021 márciusa közötti időszakban lefolytatandó célzott hosszabb lejáratú refinanszírozási műveletek harmadik sorozatáról (TLTRO-III) rendelkezett.
                  
               
                     (3)
                  
                  
                     2020. március 12-én annak érdekében, hogy támogassa a banki hitelezést azok részére, akiket legjobban érint a koronavírus-betegség (Covid19) terjedése, különösen a kis- és középvállalkozásokat ideértve, a Kormányzótanács úgy határozott, hogy megváltoztatja a TLTRO-III bizonyos főbb paramétereit. Továbbá a háztartásoknak és cégeknek történő hitelezés általános gazdasági zavarok és fokozott bizonytalanság idején való további támogatása érdekében 2020. április 30-án a Kormányzótanács döntött e paraméterek további módosításáról. Ezeket a módosításokat az (EU) 2020/407 európai központi banki határozat (EKB/2020/13) (3) és az (EU) 2020/614 európai központi banki határozat (4) (EKB/2020/25) hajtja végre.
                  
               
                     (4)
                  
                  
                     2020. december 10-én a Kormányzótanács úgy határozott, hogy további monetáris politikai intézkedéseket fogad el azzal a céllal, hogy hozzájáruljon a kedvező finanszírozási feltételek fenntartásához a világjárvány idején, ezáltal támogatva a gazdaság valamennyi ágazatába irányuló hiteláramlást, erősítve a gazdasági teljesítményt és biztosítva a középtávú árstabilitást. Ezen intézkedések részeként a Kormányzótanács úgy döntött, hogy újrakalibrálja a TLTRO-III feltételeit. Úgy határozott különösen, hogy 2022 júniusáig meghosszabbítja a lényegesen kedvezőbb feltételek alkalmazásának időszakát, hogy 2021 júniusa és decembere között három további művelet végrehajtására kerül sor, valamint hogy az eurorendszer ügyfelei által a TLTRO-III keretében felvehető hitelek teljes összegét a figyelembe vehető hitelállományuk 50 %-áról 55 %-ra emeli. Annak érdekében, hogy ösztönözze a bankokat a banki hitelezés jelenlegi szintjének fenntartására, a Kormányzótanács úgy határozott továbbá, hogy a TLTRO-III-ra vonatkozó kedvezőbb feltételek 2022 júniusáig történő meghosszabbítása csak azon bankok számára lesz elérhető, amelyek új hitelezési teljesítménycélt érnek el. Ezeket a módosításokat az (EU) 2021/124 európai központi banki határozat (EKB/2021/3) (5) hajtotta végre.
                  
               
                     (5)
                  
                  
                     Az adatszolgáltatásra és a könyvvizsgálói értékelések benyújtására vonatkozóan előírt határidők be nem tartásához kapcsolódó szankciókat ki kell igazítani a szankciórendszer arányosabbá tétele érdekében, ugyanakkor továbbra is törekedve annak biztosítására, hogy a résztvevők betartsák az előírt határidőket. Ezenkívül pontosítani kell azokat az eseteket, amelyekben a résztvevők egyéni részvételről csoportrészvételre válthatnak át vagy meglévő TLTRO-III-csoporthoz csatlakozhatnak, valamint az ilyen esetekben követendő eljárást. Továbbá rendelkezni kell a vállalati átszervezések vagy a TLTRO-III-csoportok összetételének megváltozása miatt felülvizsgált jelentésekre vonatkozó további könyvvizsgálói értékelés benyújtására vonatkozó kötelezettség alóli mentességről. Végül pontosítani kell azokat az adatszolgáltatási követelményeket és a vonatkozó kamatlábszámításokat, amelyek a 2021. április 1. és 2021. december 31. között bekövetkező, a TLTRO-III-csoport összetételére vonatkozó változás vagy vállalati átszervezés esetén alkalmazandóak.
                  
               
                     (6)
                  
                  
                     Az adatszolgáltatási és könyvvizsgálati követelmények nem teljesítéséhez kapcsolódó szankciók módosításait, valamint a 2021. március 31-ét követő vállalati átszervezések TLTRO-III kamatláb-számítások tekintetében való kezelésére alkalmazandó, e határozattal beiktatott rendelkezéseket a lehető leghamarabb a hitelintézetek tudomására kell hozni. Ezért e határozatnak késedelem nélkül hatályba kell lépnie.
                  
               
                     (7)
                  
                  
                     Ezért az (EU) 2019/1311 határozatot (EKB/2019/21) ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítások
            Az (EU) 2019/1311 határozat (EKB/2019/21) a következőképpen módosul:
            
                        1.
                     
                     
                        Az 1. cikk 17. pontja helyébe a következő szöveg lép:
                        
                                    „17.
                                 
                                 
                                    »résztvevő«: az (EU) 2015/510 iránymutatással (EKB/2014/60) összhangban az eurorendszer monetáris politikai nyíltpiaci műveletei céljára elfogadható ügyfél, amely a TLTRO-III tendereljárásaiban egyéni alapon vagy csoport alapon vezető intézményként ajánlatokat nyújt be, és amelyre a TLTRO-III tendereljárásaiban való részvételével összefüggő valamennyi jog és kötelezettség vonatkozik, azon hitelintézetek kivételével, amelyek teljes mértékben visszafizették a TLTRO-III keretében felvett valamennyi hitelt;”
                                 
                              
                  
                        2.
                     
                     
                        A 3. cikk (2) bekezdésének d) pontja helyébe a következő szöveg lép:
                        
                                    „d)
                                 
                                 
                                    a TLTRO-III-csoport összetétele és vezető intézménye – e cikk (5), (5a), (6) és (6a) bekezdése fenntartásával – az összes TLTRO-III alatt változatlan marad.”
                                 
                              
                  
                        3.
                     
                     
                        A 3. cikk (5a) bekezdése helyébe a következő szöveg lép:
                        
                           „(5a)   Kivételes esetekben, objektív okok fennállása esetén a Kormányzótanács határozhat úgy, hogy lehetővé teszi a TLTRO-III-kban egyéni alapon részt vevő intézmények számára, hogy helyette meglévő TLTRO-III-csoporthoz való csatlakozás vagy új TLTRO-III-csoport létrehozása révén csoport alapon vegyenek részt jövőbeli TLTRO-III-ban. E TLTRO-III-csoportnak és minden egyes tagjának eleget kell tennie a 3. cikk rendelkezéseinek.”
                        
                     
                  
                        4.
                     
                     
                        A 3. cikk (6) bekezdésének b) pontjában a bevezető mondat helyébe a következő szöveg lép:
                        „Amennyiben a TLTRO-III-csoport vonatkozásában valamely résztvevőnek vagy másik TLTRO-III csoport tagjának nem minősülő hitelintézet a (3) bekezdés d) pontjában említett kérelmet megelőző hónap utolsó napját követően – de aznap vagy azt megelőzően nem – eleget tesz a 3. cikk (3) bekezdése a) pontjának i. vagy ii. alpontja szerinti feltételeknek, a TLTRO-III-csoport összetétele megváltozhat annak érdekében, hogy tükrözze a hitelintézet új tagkénti felvételét, feltéve, hogy:”
                     
                  
                        5.
                     
                     
                        A 3. cikk a következő (6a) bekezdéssel egészül ki:
                        
                           „(6a)   Az (5a) bekezdés sérelme nélkül a TLTRO-III-kban egyéni alapon részt vevő intézmény e helyett TLTRO-III-csoport létrehozása révén csoport alapon vehet részt jövőbeli TLTRO-III-ban, feltéve, hogy:
                           
                                       a)
                                    
                                    
                                       e TLTRO-III-csoport tagjai olyan hitelintézetek, amelyek nem vesznek részt TLTRO-III-kban egyéni alapon vagy másik TLTRO-III csoport tagjaként, és a 3. cikk (3) bekezdésének d) pontjában említett kérelmet megelőző hónap utolsó napját követően – de aznap vagy azt megelőzően nem – eleget tesznek a 3. cikk (3) bekezdése a) pontjának i. alpontja vagy a 3. cikk (3) bekezdése a) pontjának ii. alpontja szerinti feltételeknek; és
                                    
                                 
                                       b)
                                    
                                    
                                       e TLTRO-III-csoport és minden egyes tagja eleget tesz a 3. cikk rendelkezéseinek.”
                                    
                                 
                     
                  
                        6.
                     
                     
                        A 3. cikk (7) bekezdésében a bevezető mondat helyébe a következő szöveg lép:
                        „Amennyiben a TLTRO-III-csoport összetételében bekövetkezett változásokat a Kormányzótanács az (5) bekezdéssel összhangban elfogadta, új TLTRO-III-csoport jött létre az (5a) vagy (6a) bekezdésnek megfelelően, vagy a TLTRO-III-csoportok összetételében a (6) bekezdéssel összhangban következtek be változások, a Kormányzótanács eltérő döntése hiányában a következők érvényesülnek:”
                     
                  
                        7.
                     
                     
                        Az 5. cikk (6) bekezdésének második albekezdése helyébe a következő szöveg lép:
                        „Amennyiben a valamely NKB szerződéses vagy szabályozási rendelkezéseivel összhangban az NKB rendelkezésére álló korrekciós intézkedések alkalmazása következtében a résztvevőnek a nyolcadik vagy azt követő TLTRO-III valamelyikével összefüggésben kintlévő összegeket azelőtt kell visszafizetnie, hogy a további különleges referencia-időszakra alkalmazandó kamatlábat közölték volna a résztvevővel, az adott résztvevő által a nyolcadik vagy azt követő TLTRO-III keretében hitelként felvett és kötelezően visszafizetendő összegekre alkalmazandó kamatlábat a (3c) bekezdésnek megfelelően kell meghatározni. Amennyiben a további különleges referencia-időszakra alkalmazandó kamatadatoknak a résztvevővel történő közlését követően írnak elő ilyen visszafizetést, az adott résztvevő által a nyolcadik vagy azt követő TLTRO-III keretében hitelként felvett és kötelezően visszafizetendő összegekre alkalmazandó kamatlábat a (3b) és a (3c) bekezdésnek megfelelően kell meghatározni.”
                     
                  
                        8.
                     
                     
                        A 6. cikk a következő (7a) bekezdéssel egészül ki:
                        
                           „(7a)   Amennyiben a felülvizsgált első jelentés benyújtására a (7) bekezdés a) pontja szerint kerül sor a TLTRO-III-csoport összetételében bekövetkező változásra vagy a vállalati átszervezésre tekintettel, ezt a TLTRO-III-csoport összetételében bekövetkező változást vagy vállalati átszervezést figyelembe kell venni a második és a harmadik jelentés (1) bekezdés szerinti benyújtásakor.
                           Amennyiben a felülvizsgált első jelentés benyújtására a (7) bekezdés b) és c) pontja szerint kerül sor a TLTRO-III-csoport összetételében bekövetkező változásra vagy a vállalati átszervezésre tekintettel, ezt a TLTRO-III-csoport összetételében bekövetkező változást vagy vállalati átszervezést figyelembe kell venni a harmadik jelentés (1) bekezdés szerinti benyújtásakor és a második jelentést nem kell felülvizsgálni.”
                        
                     
                  
                        9.
                     
                     
                        A 6. cikk (8a) bekezdése helyébe a következő szöveg lép:
                        
                           „(8a)   A (7) bekezdés alapján felülvizsgált első jelentést benyújtó résztvevőnek biztosítania kell, hogy az e felülvizsgált első jelentésben benyújtott adatok minőségét külső könyvvizsgáló értékelje a (6) bekezdésben meghatározott szabályokkal összhangban. A könyvvizsgáló ezen felülvizsgált első jelentésre vonatkozó értékelését a következők szerint kell az érintett NKB rendelkezésére bocsátani:
                           
                                       a)
                                    
                                    
                                       amennyiben a felülvizsgálat a kiegészítő tételeket érinti, a könyvvizsgáló e kiegészítő tételekre vonatkozó értékelését a felülvizsgált első jelentéssel együtt kell rendelkezésre bocsátani;
                                    
                                 
                                       b)
                                    
                                    
                                       amennyiben a résztvevő a (7) bekezdés a) pontja szerint nyújtja be a felülvizsgált első jelentést, a könyvvizsgáló e felülvizsgálatra vonatkozó értékelését az EKB honlapján közzétett, a TLTRO-III-ra vonatkozó indikatív naptárban meghatározottak szerint 2021. július 30-ig kell az érintett NKB rendelkezésére bocsátani;
                                    
                                 
                                       c)
                                    
                                    
                                       amennyiben a résztvevő a (7) bekezdés b) vagy c) pontja szerint nyújtja be a felülvizsgált első jelentést, a könyvvizsgáló e felülvizsgálatra vonatkozó értékelését az EKB honlapján közzétett, a TLTRO-III-ra vonatkozó indikatív naptárban a könyvvizsgálói értékelés eredményének benyújtására vonatkozóan a nyolcadik vagy azt követő TLTRO-III-ban először résztvevők tekintetében meghatározott határidőig kell az érintett NKB rendelkezésére bocsátani.”
                                    
                                 
                     
                  
                        10.
                     
                     
                        A 6. cikk a következő (8b) bekezdéssel egészül ki:
                        
                           „(8b)   A (8a) bekezdéstől eltérően az a résztvevő, amely a könyvvizsgáló első jelentésre vonatkozó értékelésének eredményeit az érintett NKB rendelkezésére bocsátotta, és ezt követően a (7) bekezdés alapján felülvizsgált első jelentést nyújt be, nem köteles az e felülvizsgált első jelentésre vonatkozó új könyvvizsgálói értékelést az érintett NKB rendelkezésére bocsátani, amennyiben valamennyi alábbi feltétel teljesül:
                           
                                       a)
                                    
                                    
                                       a vállalati átszervezés esetében egy vagy több olyan átvett hitelintézetet érintő összeolvadásról vagy befolyásszerzésről van szó, amelyek mindegyike egyéni alapon TLTRO-III résztvevő vagy olyan hitelintézeteket érint, amelyek egy teljes TLTRO-III-csoportot alkotnak;
                                    
                                 
                                       b)
                                    
                                    
                                       a vállalati átszervezés bekövetkezését megelőzően minden egyes átvett egyéni alapon résztvevő vagy az átvett TLTRO-III-csoport vonatkozásában külön-külön az érintett NKB rendelkezésére bocsátották a könyvvizsgáló első jelentésre vonatkozó értékelését; és
                                    
                                 
                                       c)
                                    
                                    
                                       a felülvizsgálatok nem érintik az első jelentésben említett kiegészítő tételeket.”
                                    
                                 
                     
                  
                        11.
                     
                     
                        A szöveg a következő 6a. cikkel egészül ki:
                        
                           „6a. cikk
                           A kamatláb kiszámítása a 2021. április 1. és 2021. december 31. között bekövetkező, a TLTRO-III-csoport összetételére vonatkozó változás vagy vállalati átszervezés esetén
                           
                              (1)   Amennyiben az első hét TLTRO-III-ban egyéni vagy csoport alapon részt vevőket érintő, a TLTRO-III-csoport összetételében bekövetkező változásra vagy a vállalati átszervezésre 2021. április 1. és 2021. december 31. között kerül sor, az első hét TLTRO-III keretében hitelként felvett összegekre alkalmazandó kamatláb a következőképpen kerül kiszámításra:
                              
                                          a)
                                       
                                       
                                          a 2021. június 23-ig tartó időszakban a kamatlábat a második referencia-időszakra és a különleges referencia-időszakra alkalmazandó kamatlábra vonatkozó adatok alapján kell kiszámítani, figyelembe véve az egyes résztvevők egyéni hitelezési teljesítményét, és figyelembe véve továbbá e határozat 5. cikkének kamatlábszámításra vonatkozó rendelkezéseit;
                                       
                                    
                                          b)
                                       
                                       
                                          a 2021. június 24-én kezdődő és a lejárat időpontjáig tartó időszakban a kamatlábat a vállalati átszervezés eredményeképpen létrejött intézménynek vagy a csoport összetételében bekövetkező változás utáni TLTRO-III-csoportnak a további különleges referencia-időszakra alkalmazandó kamatlábra vonatkozó adatai alapján kell kiszámítani (kivéve, ha kedvezőbb kamatláb lenne biztosítható a második referencia-időszakra és a különleges referencia-időszakra alkalmazandó kamatlábra vonatkozó adatok alapján az egyes résztvevők egyéni hitelezési teljesítményétől függően), és figyelembe véve továbbá e határozat 5. cikkének kamatlábszámításra vonatkozó rendelkezéseit.
                                       
                                    
                           
                              (2)   Amennyiben az első hét TLTRO-III-ban egyéni vagy csoport alapon részt vevőket érintő, a TLTRO-III-csoport összetételében bekövetkező változásra vagy a vállalati átszervezésre 2021. április 1. és 2021. december 31. között kerül sor, a nyolcadik vagy azt követő TLTRO-III keretében hitelként felvett összegekre alkalmazandó kamatlábat a vállalati átszervezés eredményeképpen létrejött intézménynek vagy a csoport összetételében bekövetkező változás utáni TLTRO-III-csoportnak a további különleges referencia-időszakra alkalmazandó kamatlábra vonatkozó adatai alapján kell kiszámítani.”
                           
                        
                     
                  
                        12.
                     
                     
                        A 7. cikk helyébe a következő szöveg lép:
                        
                           „7. cikk
                           Az adatszolgáltatási követelmények nem teljesítése
                           
                              (1)   Amennyiben egy résztvevő nem nyújt be valamely jelentést vagy nem tesz eleget az ellenőrzésre vonatkozó követelményeknek, illetve a szolgáltatott adatokban hibák kerülnek azonosításra, az alábbiak alkalmazandók:
                              
                                          a)
                                       
                                       
                                          ha a résztvevő a vonatkozó határidőre nem bocsátja az érintett NKB rendelkezésére az első jelentést, hitelfelvételi kerete nulla értéken kerül megállapításra;
                                       
                                    
                                          b)
                                       
                                       
                                          ha a résztvevő az EKB honlapján közzétett, a TLTRO-III-ra vonatkozó indikatív naptárban meghatározott határidőig nem bocsátja az érintett NKB rendelkezésére a könyvvizsgáló első jelentésre vonatkozó értékelésének eredményeit, a következő szabályokat kell alkalmazni:
                                          
                                                      i.
                                                   
                                                   
                                                      amennyiben a könyvvizsgáló első jelentésre vonatkozó értékelése az adott határidő lejártát követő naptól számított 14 naptári napos időszakon belül beérkezik az érintett NKB-hoz, a résztvevő részére az értékelés beérkezéséig eltelt minden egyes nap vonatkozásában a résztvevő által a TLTRO-III-k keretében hitelként felvett teljes kintlévő összeg 1 000 000-val történő elosztásával kapott összegnek megfelelő bírság (vagy ha ez az összeg kevesebb, mint 1 000 euro, a könyvvizsgáló első jelentésre vonatkozó értékelésének beérkezéséig eltelt minden egyes nap vonatkozásában 1 000 euro összegű bírság) merül fel. A naponta felmerülő bírság halmozódik, és a résztvevőnek akkor kerül felszámításra, amikor az érintett NKB megkapta a könyvvizsgáló első jelentésre vonatkozó értékelését;
                                                   
                                                
                                                      ii.
                                                   
                                                   
                                                      amennyiben a könyvvizsgáló első jelentésre vonatkozó értékelése az i. alpontban megjelölt 14 naptári napos időszak alatt nem érkezik be az érintett NKB-hoz, a résztvevőnek vissza kell fizetnie az azon TLTRO-III műveletek keretében hitelként felvett kintévő összegeket, amelyekre hivatkozással az első jelentés alapján, amelynek vonatkozásában a könyvvizsgálói értékelés nem érkezett be, a hitelfelvételi keret kiszámításra került. A résztvevőnek ezeket az összegeket a következő irányadó refinanszírozási művelet elszámolási napján kell visszafizetnie, az irányadó refinanszírozási műveletre az adott TLTRO-III élettartama alatt érvényes átlagos kamatlábbal, a visszafizetés elszámolási napjáig, a különleges kamatláb-időszak és a további különleges kamatláb-időszak időtartamának kivételével, amely alatt az irányadó refinanszírozási művelet ezen egyes időszakok alatti átlagos kamatlába mínusz 50 bázispont alkalmazandó;
                                                   
                                                
                                    
                                          c)
                                       
                                       
                                          ha az első hét TLTRO-III valamelyikében résztvevő az EKB honlapján közzétett, a TLTRO-III-ra vonatkozó indikatív naptárban meghatározott határidőig nem bocsátja az érintett NKB rendelkezésére a második jelentésben szereplő, a második referencia-időszakra vonatkozó adatokat vagy a könyvvizsgáló ezen adatokra vonatkozó értékelésének eredményeit, a következő szabályokat kell alkalmazni:
                                          
                                                      i.
                                                   
                                                   
                                                      amennyiben vagy a második jelentésben szereplő, a második referencia-időszakra vonatkozó adatok vagy a könyvvizsgáló ezen adatokra vonatkozó értékelése az adott határidő lejártát követő naptól számított 14 naptári napos időszakon belül beérkeznek az érintett NKB-hoz, a résztvevő részére a beérkezésig eltelt minden egyes nap vonatkozásában a résztvevő által a TLTRO-III-k keretében hitelként felvett teljes kintlévő összeg 1 000 000-val történő elosztásával kapott összegnek megfelelő bírság (vagy ha ez az összeg kevesebb, mint 1 000 euro, a beérkezésig eltelt minden egyes nap vonatkozásában 1 000 euro összegű bírság) merül fel. A naponta felmerülő bírság halmozódik, és a résztvevőnek akkor kerül felszámításra, amikor az érintett NKB a második jelentésben szereplő, a második referencia-időszakra vonatkozó valamennyi adatot vagy a könyvvizsgáló ezen adatokra vonatkozó értékelésének eredményét megkapta. A második referencia-időszakra vonatkozó, kamatlábra vonatkozó adatokat az érintett NKB 2021. október 1-jén közli a résztvevővel;
                                                   
                                                
                                                      ii.
                                                   
                                                   
                                                      amennyiben vagy a második jelentésben szereplő, a második referencia-időszakra vonatkozó adatok, vagy a könyvvizsgáló ezen adatokra vonatkozó értékelése az i. alpontban megjelölt 14 naptári napos időszakon belül nem érkeznek be az érintett NKB-hoz, az adott TLTRO-III élettartama alatt az irányadó refinanszírozási műveletre érvényes átlagos kamatlábat kell alkalmazni a résztvevő által a TLTRO-III keretében felvett összegekre, a különleges kamatláb-időszak és a további különleges kamatláb-időszak időtartamának kivételével, amely alatt az irányadó refinanszírozási művelet ezen egyes időszakok alatti átlagos kamatlába mínusz 50 bázispont alkalmazandó, kivéve, ha a résztvevő számára a harmadik referencia-időszak alatti hitelezési teljesítménye eredményeképpen jobb kamatlábat biztosítanak. Amennyiben az érintett NKB-hoz a második jelentésben szereplő, a második referencia-időszakra vonatkozó adatok nem érkeznek be az i. alpontban megjelölt 14 naptári napos időszak alatt, a résztvevő részére ezenkívül 5 000 euro összegű bírság merül fel, amelyet az érintett NKB a második jelentésben szereplő, a második referencia-időszakra vonatkozó valamennyi adat beérkezését követően számít fel a résztvevőnek.
                                                      Az ezen ii. pont előző bekezdésében foglaltak sérelme nélkül, ha a résztvevő csupán a második jelentés különleges referencia-időszakára vonatkozó adatokat és ezen adatok könyvvizsgálói értékelését bocsátja rendelkezésre, és a résztvevő figyelembe vehető nettó hitelnyújtása a különleges referencia-időszakban eléri vagy meghaladja a nettó hitelnyújtási referenciaértékét, a résztvevő által hitelként felvett összegekre alkalmazandó kamatláb az 5. cikk (1) vagy (3a) bekezdése alapján kerül kiszámításra, megfelelően a 6. cikk (3a), illetve (3b) bekezdésében meghatározott feltételek mellett;
                                                   
                                                
                                    
                                          d)
                                       
                                       
                                          ha az első hét TLTRO-III valamelyikében résztvevő az EKB honlapján közzétett, a TLTRO-III-ra vonatkozó indikatív naptárban meghatározott határidőig nem bocsátja az érintett NKB rendelkezésére a második jelentésben szereplő, a különleges referencia-időszakra vonatkozó adatokat vagy a könyvvizsgáló ezen adatokra vonatkozó értékelésének eredményeit, a következő szabályokat kell alkalmazni:
                                          
                                                      i.
                                                   
                                                   
                                                      amennyiben vagy a második jelentésben szereplő, a különleges referencia-időszakra vonatkozó adatok vagy a könyvvizsgáló ezen adatokra vonatkozó értékelése az adott határidő lejártát követő naptól számított 14 naptári napos időszakon belül beérkeznek az érintett NKB-hoz, a résztvevő részére a beérkezésig eltelt minden egyes nap vonatkozásában a résztvevő által a TLTRO-III-k keretében hitelként felvett teljes kintlévő összeg 1 000 000-val történő elosztásával kapott összegnek megfelelő bírság (vagy ha ez az összeg kevesebb, mint 1 000 euro, a beérkezésig eltelt minden egyes nap vonatkozásában 1 000 euro összegű bírság) merül fel. A naponta felmerülő bírság halmozódik, és a résztvevőnek akkor kerül felszámításra, amikor az érintett NKB a második jelentésben szereplő, a különleges referencia-időszakra vonatkozó valamennyi adatot vagy a könyvvizsgáló ezen adatokra vonatkozó értékelésének eredményét megkapta. A második referencia-időszakra vonatkozó, kamatlábra vonatkozó adatokat az érintett NKB 2021. október 1-jén közli a résztvevővel;
                                                   
                                                
                                                      ii.
                                                   
                                                   
                                                      amennyiben vagy a második jelentésben szereplő, a különleges referencia-időszakra vonatkozó adatok, vagy a könyvvizsgáló ezen adatokra vonatkozó értékelése az i. alpontban megjelölt 14 naptári napos időszakon belül nem érkeznek be az érintett NKB-hoz, a résztvevő figyelembe vehető nettó hitelnyújtása a különleges referencia-időszakban alacsonyabbnak tekintendő a nettó hitelnyújtási referenciaértékénél, és a résztvevő nem veheti igénybe az 5. cikk (1) bekezdésében meghatározott kamatlábakat;
                                                   
                                                
                                    
                                          e)
                                       
                                       
                                          amennyiben az érintett NKB a c) pont i. alpontja szerinti pénzbírságot számítja fel, nem számítja fel a d) pont i. alpontja szerint pénzbírságot. Hasonlóképpen, amennyiben az érintett NKB a d) pont i. alpontja szerinti pénzbírságot számítja fel, nem számítja fel a c) pont i. alpontja szerint pénzbírságot;
                                       
                                    
                                          f)
                                       
                                       
                                          ha a résztvevő az EKB honlapján közzétett, a TLTRO-III-ra vonatkozó indikatív naptárban meghatározott határidőig nem bocsátja az érintett NKB rendelkezésére a harmadik jelentésben szereplő adatokat vagy a könyvvizsgáló harmadik jelentésben szereplő adatokra vonatkozó értékelésének eredményeit, a következő szabályokat kell alkalmazni:
                                          
                                                      i.
                                                   
                                                   
                                                      amennyiben vagy a harmadik jelentésben szereplő adatok vagy a könyvvizsgáló ezen adatokra vonatkozó értékelése az adott határidő lejártát követő naptól számított 14 naptári napos időszakon belül beérkeznek az érintett NKB-hoz, a résztvevő részére a beérkezésig eltelt minden egyes nap vonatkozásában a résztvevő által a TLTRO-III-k keretében hitelként felvett teljes kintlévő összeg 1 000 000-val történő elosztásával kapott összegnek megfelelő bírság (vagy ha ez az összeg kevesebb, mint 1 000 euro, a beérkezésig eltelt minden egyes nap vonatkozásában 1 000 euro összegű bírság) merül fel. A naponta felmerülő bírság halmozódik, és a résztvevőnek akkor kerül felszámításra, amikor az érintett NKB a harmadik jelentésben szereplő valamennyi adatot vagy a könyvvizsgáló ezen adatokra vonatkozó értékelését megkapta. A második referencia-időszakra vonatkozó, kamatlábra vonatkozó adatokat az érintett NKB 2022. július 1-jén közli a résztvevővel;
                                                   
                                                
                                                      ii.
                                                   
                                                   
                                                      amennyiben vagy a harmadik jelentésben szereplő adatok, vagy a könyvvizsgáló ezen adatokra vonatkozó értékelése az i. alpontban megjelölt 14 naptári napos időszakon belül nem érkeznek be az érintett NKB-hoz, az 5. cikk (1) bekezdésének b) pontja, (2) bekezdésének b) pontja vagy (3) bekezdésének b) pontja (ha a résztvevő az első hét TLTRO-III egyikében már részt vett) vagy az 5. cikk (3c) bekezdésének a) pontja (ha a résztvevő részt vett a nyolcadik vagy azt követő TLTRO-III-ban) alapján kiszámított kamatláb alkalmazandó a további különleges referencia-időszakban az adott résztvevő által e TLTRO-III keretében hitelként felvett összegekre, a további különleges referencia-időszakot követő időszakban pedig a kamatláb az 5. cikk (1) bekezdésének c) pontja, (2) bekezdésének c) pontja, (3) bekezdésének c) pontja vagy (3c) bekezdésének b) pontja alapján kerül kiszámításra. Amennyiben az érintett NKB-hoz a harmadik jelentésben szereplő adatok nem érkeznek be az i. alpontban megjelölt 14 naptári napos időszak alatt, a résztvevő részére ezenkívül 5 000 euro összegű bírság merül fel, amelyet az érintett NKB a harmadik jelentésben szereplő valamennyi adat beérkezését követően számít fel a résztvevőnek;
                                                   
                                                
                                    
                                          g)
                                       
                                       
                                          ha a résztvevő más módon nem tesz eleget a 6. cikk (6), (7) vagy (8a) bekezdésében szereplő kötelezettségeknek, az adott TLTRO-III élettartama alatt az irányadó refinanszírozási műveletre érvényes átlagos kamatlábat kell alkalmazni a résztvevő által a TLTRO-III keretében felvett összegekre, a különleges kamatláb-időszak és a további különleges kamatláb-időszak időtartamának kivételével, amely alatt az irányadó refinanszírozási művelet ezen egyes időszakok alatti átlagos kamatlába mínusz 50 bázispont alkalmazandó;
                                       
                                    
                                          h)
                                       
                                       
                                          ha a résztvevő a 6. cikk (6) és (8a) bekezdésében említett ellenőrzéssel összefüggésben vagy más módon hibákat azonosít a jelentésekben benyújtott adatokban, a pontatlanságot és a hiányosságot is beleértve, a lehető legrövidebb időn belül értesíti erről az érintett NKB-t. Ha ilyen hibákról, pontatlanságokról vagy hiányosságokról értesítették az érintett NKB-t, vagy más módon jutottak tudomására ilyen hibák, pontatlanságok vagy hiányosságok: i. a résztvevő a szóban forgó hiba, pontatlanság vagy hiányosság hatása értékelésének elősegítése érdekében az érintett NKB által kért bármely további információt a legrövidebb időn belül rendelkezésre bocsátja; és ii. az érintett NKB megfelelő intézkedéseket hozhat, ideértve a vonatkozó értékek újraszámolását, amely hatással lehet a résztvevő által a TLTRO-III keretében felvett hitelekre alkalmazott kamatlábra, és a hitelként felvett azon összegek visszafizetésére vonatkozó követelményt, amely összegek a hiba, pontatlanság vagy hiányosság következtében meghaladják a résztvevő hitelfelvételi keretét. A résztvevőknek igazolniuk kell, hogy az NKB-knak jelentett adatokban az érintett NKB által előírt határidőn belül orvosolták a 6. cikk (6) és (8a) bekezdésében említett ellenőrzés során azonosított hiányosságokat, a második vagy harmadik jelentésre vonatkozó könyvvizsgálói értékelés által azonosított hiányosságokat pedig olyan határidőn belül, amely lehetővé teszi a kamatlábbal kapcsolatos adatok érintett NKB általi időben történő közlését a megfelelő adatok alapján az EKB honlapján közzétett indikatív naptárral összhangban.
                                       
                                    
                           
                              (2)   Az (1) bekezdés nem érinti az EKB/2010/10 európai központi banki határozat (*1) alapján az 1071/2013/EU rendeletben (EKB/2013/33) meghatározott adatszolgáltatási kötelezettségek vonatkozásában kiszabható szankciókat.
                           
                           
                              (3)   A kétségek elkerülése érdekében, az adatszolgáltatási követelmények és az (1) bekezdésben említett nem teljesítéshez kapcsolódó szankciók csak akkor alkalmazandók, ha a résztvevő részt vesz valamelyik TLTRO-III-ban.
                           
                        
                        
                           (*1)  Az Európai Központi Bank EKB/2010/10 határozata (2010. augusztus 19.) a statisztikai adatszolgáltatási kötelezettségek nem teljesítéséről (HL L 226., 2010.8.28., 48. o.).”"
                        
                     
                  
                        13.
                     
                     
                        A II. melléklet 4. szakasza c) pontja ii. alpontja harmadik francia bekezdésének (Átsorolások [3.2C]) 3. pontja helyébe a következő szöveg lép:
                        
                                    „3.
                                 
                                 
                                    Az adatszolgáltatási hibák kijavításából eredő kiigazítások, az érintett NKB-től a 7. cikk (1) bekezdésének h) pontja alapján kapott útmutatásokkal összhangban.”
                                 
                              
                  
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Frankfurt am Mainban, 2021. április 30-án.
            
               
                  az EKB Kormányzótanácsa részéről
               
               
                  az EKB elnöke
               
               Christine LAGARDE
            
         
         
            (1)  HL L 91., 2015.4.2., 3. o.
         
         
            (2)  Az Európai Központi Bank (EU) 2019/1311 határozata (2019. július 22.) a célzott hosszabb lejáratú refinanszírozási műveletek harmadik sorozatáról (EKB/2019/21) (HL L 204., 2019.8.2., 100. o.).
         
            (3)  Az Európai Központi Bank (EU) 2020/407 határozata (2020. március 16.) a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2020/13) (HL L 80., 2020.3.17., 23. o.).
         
            (4)  Az Európai Központi Bank (EU) 2020/614 határozata (2020. április 30.) a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2020/25) (HL L 141., 2020.5.5., 28. o.).
         
            (5)  Az Európai Központi Bank (EU) 2021/124 határozata (2021. január 29.) a célzott hosszabb lejáratú refinanszírozási műveletek harmadik sorozatáról szóló (EU) 2019/1311 határozat módosításáról (EKB/2021/3) (HL L 38., 2021.2.3., 93. o.).